Siguldā

APSTIPRINĀTI

ar SIA “Siguldas Sporta serviss” dalībnieku sapulces

2017.gada 8 jūnija lēmumu

(prot. Nr.13/2017, 1§)

**SIA “Siguldas Sporta serviss” kustamās mantas –**

**Sniega ražošanas pūtēju izsoles noteikumi**

**I. Vispārīgie noteikumi**

1. Šie noteikumi paredz kārtību, kādā organizējama pašvaldības īpašumā esošās kustamās mantas – 2 gabali, lietoti Techno Alpin M18 Premium sniega ražošanas pūtēji (2. pielikumā) (turpmāk tekstā – kustamā manta), pārdošana izsolē.
2. Izsoli rīko SIA “Siguldas Sporta serviss” īpašuma atsavināšanas un izsoles komisija (turpmāk tekstā - Komisija), ievērojot Publiskas personas mantas atsavināšanas likumu, kā arī šos noteikumus. Komisija atbild par izsoles norisi un ar to saistīto lēmumu pieņemšanu.
3. Izsole notiek kā atklāta finanšu piedāvājuma - pirkuma maksas par kustamo mantu, vairāksolīšana. Pretendents, kurš piedāvās augstāko kustamās mantas pirkuma maksu par kustamo mantu, tiks atzīts par izsoles uzvarētāju.
4. Kustamo mantu nosolītājs iegūst īpašumā no pirkuma līguma noslēgšanas dienas.
5. Izsoles sākotnējā pirkuma maksa (nosacītā sākumcena) par kustamo mantu ir 13 600,00 EUR (trīspadsmit tūkstoši seši simti euro un 00 centi) plus PVN, kas noteikta pamatojoties uz Publiskas personas mantas atsavināšanas likuma 1.panta 6.punktu un Gunta Pommera, kustamās mantas vērtētāja, sertifikāts Nr.: 27 vērtējumu.
6. Viens izsoles solis tiek noteikts 100,00 EUR (viens simts euro) plus PVN.
7. Ar informāciju par izsoles noteikumiem var iepazīties:
   1. elektroniski Siguldas novada pašvaldības interneta mājas lapā: https://www.sigulda.lv/public/lat/pasvaldiba/izsoles\_pazinojumi/izsoles/atsavinasana\_kustamais\_ipasums/
   2. elektroniski SIA “Siguldas Sporta serviss” mājas lapā: [www.siguldasssports.lv](http://www.siguldasssports.lv)
   3. Reģionālajā laikrakstā "Apriņķa avīze".
   4. Laikrakstā "Latvijas Vēstnesis".
8. Komisijas pienākumi:
   1. publicēt informāciju par izsoli;
   2. organizēt pretendentu reģistrāciju;
   3. reģistrētajiem pretendentiem izsniegt apliecību par reģistrāciju;
   4. nodrošināt izsoles procedūru;
   5. protokolēt izsoles gaitu.
9. Komisijas locekļi, kuri piedalījušies izsoles noteikumu izstrādē, kā arī to ģimenes locekļi, nedrīkst būt izsoles dalībnieki, kā arī tieši vai netieši ieinteresēti izsoles iznākumā.

**II. Izsoles dalībnieki**

1. Par izsoles dalībnieku var kļūt juridiska vai fiziska persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt īpašumā kustamo mantu.
2. Pirms izsoles pieteikuma iesniegšanas jāiemaksā dalības maksa 25.00 EUR (divdesmit pieci euro, 00 centi) apmērā plus PVN. Lai piedalītos izsolē, pretendentiem jāiemaksā nodrošinājums 1360,00 EUR (viens tūkstotis trīs simti sešdesmit euro, 00 centi) plus PVN apmērā, ieskaitot to SIA “Siguldas Sporta serviss” bankas kontā LV62HABA0551033428205, kas atvērts a/s “Swedbank”, kods HABALV22, ar atzīmi par dalību kustamās mantas izsolē.
3. Izsoles dalībnieki, kuri nav nosolījuši kustamo mantu, 10 (desmit) dienu laikā pēc izsoles iesniedz SIA “Siguldas Sporta serviss” iesniegumu par nodrošinājuma atmaksāšanu. Nodrošinājums tiek atmaksāts 30 (trīsdesmit) darba dienu laikā pēc iesnieguma par nodrošinājuma atmaksāšanu saņemšanas un izsoles rezultātu apstiprināšanas SIA “Siguldas Sporta serviss” dalībnieku sapulcē.
4. Kustamās mantas nosolītājam, iemaksātais nodrošinājums tiek ieskaitīts kustamās mantas pirkuma maksā.

**III. Pieteikumu iesniegšanas un izsoles dalībnieku reģistrācija**

1. Izsoles dalībnieku reģistrācija un pieteikumu iesniegšana notiek SIA “Siguldas Sporta serviss” Siguldas Sporta centrā darba dienās, darba laikā no 2017.gada 17.novembra līdz 2017.gada 5.decembrim Ata Kronvalda ielā 7A, Siguldas novadā, 1 stāvā, klientu apkalpošanas centrā. Uzziņas pa tālruni +371 29135813. Komisija nodrošina izsoles noteikumu izsniegšanu, dokumentu pieņemšanu un izsoles dalībnieku reģistrāciju atbilstoši šiem noteikumiem.
2. Pieteikumu aizpilda saskaņā ar izsoles noteikumu 1.pielikumu. Pieteikumu paraksta izsoles dalībnieks vai tā pilnvarotā persona.
3. Vienlaicīgi ar pieteikumu izsolei, juridiskā persona iesniedz šādus dokumentus:
   1. Standartizēta izziņa no LR Uzņēmumu reģistra vai līdzvērtīga reģistra ārvalstīs par aktuālo informāciju saskaņā ar 2014.gada 3.jūnija Ministru kabineta noteikumiem Nr.277 “Latvijas Republikas Uzņēmumu reģistra informācijas izsniegšanas noteikumi”;
   2. Ja juridisko personu nepārstāv amatpersona ar paraksta tiesībām, juridiskās personas pārstāvis iesniedz pilnvaru, kas apliecina tiesības rīkoties juridiskas personas vārdā;
   3. spēkā esošu statūtu norakstu vai izrakstu par pārvaldes institūciju (amatpersonas) kompetences apjomu;
   4. kredītiestādes izdotu dokumentu par nodrošinājuma samaksu;
   5. kredītiestādes izdotu dokumentu par dalības maksas samaksu.
4. Vienlaicīgi ar pieteikumu izsolei, fiziska persona iesniedz šādus dokumentus:
   1. pilnvaru, kas apliecina tiesības rīkoties fiziskas personas vārdā gadījumā, ja fizisko personu pārstāv cita persona;
   2. kredītiestādes izdotu dokumentu par nodrošinājuma samaksu;
   3. kredītiestādes izdotu dokumentu par dalības maksas samaksu;
5. Izsoles dalībnieks netiek reģistrēts:
   1. ja vēl nav iestājies vai ir jau beidzies termiņš izsoles dalībnieku reģistrācijai;
   2. ja nav iesniegti III. Daļas 2.,3.,4. punktā minētie dokumenti.
6. Pieteikums jāsagatavo latviešu valodā. Ja kāds dokuments un/vai citi pieteikumā iekļautie informatīvie materiāli ir svešvalodā, tiem jāpievieno apliecināts tulkojums latviešu valodā. Dokumenta tulkojums jānoformē saskaņā ar Ministru kabineta 2000. gada 22. augusta noteikumu Nr. 291 „Kārtība, kādā apliecināmi dokumentu tulkojumi valsts valodā” prasībām. Ja tulkojums netiek pievienots, tad Komisija var uzskatīt, ka attiecīgais dokuments nav iesniegts vispār.
7. Reģistrācijai iesniegtie dokumenti izsoles dalībniekiem netiek atgriezti.
8. Komisija nodrošina izsoles dalībnieku reģistrāciju, iekļaujot atsevišķā reģistrā personas, kuras izpildījušas visus izsoles pretendentiem izvirzītos priekšnoteikumus. Katram izsoles dalībniekam pēc reģistrācijas tiek piešķirts kārtas numurs, izsniegta reģistrācijas apliecība un numurs.
9. Kustamās mantas apskate notiks 2017.gada 27.novembrī plkst. 10:00, kustamās mantas apskatei jāpiesakās iepriekš līdz 2017.gada 24. novembrim, plkst.17:00, informāciju par to nosūtot uz e-pastu: vents.balodis@sigulda.lv.
10. Komisija ir tiesīga pārbaudīt pretendentu sniegtās ziņas. Ja tiek atklāts, ka pretendents ir sniedzis nepatiesu un/vai nepilnīgu informāciju, tas tiek izslēgts no pretendentu saraksta un tiek atzīts par spēku zaudējušu tam izsniegtā reģistrācijas apliecība, tādējādi viņš zaudē tiesības piedalīties izsolē, un viņam neatmaksā iemaksāto nodrošinājumu. Par reģistrācijas apliecības atzīšanu par spēku zaudējušu, ja pretendents ir sniedzis nepatiesas ziņas, pieteicējam tiek paziņots rakstveidā.
11. Pretendents netiek pielaists izsolei, ja:
    1. tas ir sniedzis nepatiesu un/vai nepilnīgu informāciju;
    2. nav ievērojis izsoles noteikumu III daļas 3. vai 4.punktā noteikto.

**IV Izsoles norise**

1. Izsole notiks **2017.gada 6.decembrī, plkst. 10.00,**  **Siguldas Sporta centrā, Ata Kronvalda ielā 7A, Siguldas novadā, 2. stāva semināra zālē.**
2. Izsole notiks Komisijas atklātā sēdē, kurā var piedalīties jebkurš interesents, netraucējot izsoles gaitu. Izsoles rezultāti tiek publiski paziņoti uzreiz pēc solīšanas pabeigšanas.
3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasi vai identifikācijas karti, pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu par piekrišanu izsoles noteikumiem. Ja izsoles dalībnieks vai tā pilnvarotā persona izsoles telpā nevar uzrādīt pasi vai identifikācijas karti (pilnvarotā persona arī pilnvaru), tiek uzskatīts, ka nomas tiesību pretendents nav ieradies uz izsoli.
4. Izsoli vada un kārtību izsoles laikā nodrošina izsoles vadītājs.
5. Pirms izsoles sākuma izsoles vadītājs pārliecinās par sarakstā iekļauto personu ierašanos, pārbauda reģistrācijas apliecības. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz nomas tiesību pretendentu jautājumiem, ja tādi ir.
6. Izsolei nomas tiesību vairāksolīšanā tiek pielaisti tikai tie izsoles dalībnieki, kas izpildījuši izsoles noteikumus.
7. Gadījumā, ja kāds no izsoles dalībniekiem, nav ieradies uz izsoli šo noteikumu IV daļas 1.punktā minētajā vietā un laikā, uzskatāms, ka izsoles dalībnieks ir atteicies no dalības izsolē un tam neatmaksā samaksāto nodrošinājumu.
8. Ja uz izsoli 15 minūšu laikā pēc izsoles sākuma neierodas neviens no reģistrētajiem izsoles dalībniekiem, izsole tiek atzīta par nenotikušu.
9. Izsoles vadītājs paziņo kustamās mantas nosacīto sākumcenu, kā arī nosauc izsoles soli.
10. Ja uz kustamās mantas īpašumtiesībām pretendē tikai viens izsoles dalībnieks, šis izsoles dalībnieks iegūst kustamās mantas īpašuma tiesības par summu, ko veido nosacītā cena, kas pārsolīta vismaz par vienu izsoles soli.
11. Izsoles dalībnieks solīšanas procesā paceļ savu numuru. Solīšana notiek pa vienam izsoles solim.
12. Solīšanas laikā izsoles vadītājs atkārto piedāvāto kustamās mantas maksu. Ja neviens no solītājiem nepiedāvā augstāku kustamās mantas maksu, izsoles vadītājs trīs reizes atkārto pēdējo piedāvāto augstāko kustamās mantas maksu un fiksē to. Ar to noslēdzas nomas tiesību iegūšanu.
13. Izsolei pilnvaroto pārstāvju darbības izsolē ir saistošas izsoles dalībniekam. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
14. Izsoles dalībnieki, pēc nosolīšanas, nekavējoties ar savu parakstu apliecina norādītās kustamās mantas maksas atbilstību nosolītajai kustamās mantas maksai izsoles protokola pielikumā. Ja tas netiek izdarīts, uzskatāms, ka nosolītājs atteicies no kustamās mantas pirkuma tiesībām, viņš tiek svītrots no izsoles dalībnieku saraksta un viņam netiek atgriezts iemaksātais nodrošinājums.
15. Komisijas pārstāvis protokolē izsoles gaitu. Izsoles protokolam kā pielikumu pievieno izsoles dalībnieku sarakstu.

**V. Pirkuma maksa un samaksas kārtība**

1. Piedāvātā augstākā kustamās mantas maksa pilnā apmērā jāsamaksā par nosolīto kustamo mantu vienas nedēļas laikā no izsoles dienas. Samaksā par kustamu mantu tiek iekļauts samaksātais nodrošinājums.
2. Nosolītājs 30 (trīsdesmit) dienu laikā pēc izsoles rezultātu apstiprināšanas paraksta pirkuma līgumu, un tiek nodota kustamā manta.
3. Ja nosolītājs V.daļas 1 punktā noteiktajā termiņā nav samaksājis nosolīto cenu, komisija informē pircēju, kurš nosolījis nākamo augstāko cenu, kuram 7 (septiņu) dienu laikā no paziņojuma saņemšanas dienas jāpaziņo izsoles rīkotājam par kustamās mantas pirkšanu un jāsamaksā nosolītā augstākā cena.

**VI. Izsoles rezultāti apstiprināšana,**

**izsoles atzīšana par nesekmīgu vai spēkā neesošu**

1. Komisija apstiprina izsoles protokolu 7 (septiņu) dienu laikā pēc izsoles.
2. Izsoles rezultātus apstiprina SIA “Siguldas Sporta serviss” dalībnieku sapulces sēdē pēc pirkuma maksas samaksas, kas veikta noteikumos paredzētajā kārtībā.
3. Izsole atzīstama par nenotikušu, ja:
   1. saskaņā ar izsoles noteikumu IV. Daļas 8. punktu;
   2. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
   3. noteiktajos termiņos nav reģistrējies neviens izsoles dalībnieks;
   4. izsoles dalībnieks, kas nosolījis augstāko cenu, noteiktajā laikā nav samaksājis noteikto cenu vai samaksājis daļēji.
4. Ja notiek atkārtota izsole, tad izsoles dalībnieks, kurš nav izpildījis izsoles noteikumus, nākošajā izsolē netiek reģistrēts.
5. Lēmumu par izsoles atzīšanu par nenotikušu, pieņem SIA “Siguldas Sporta serviss” dalībnieku sapulcē un nedēļas laikā no lēmuma pieņemšanas dienas paziņo par to reģistrētajiem izsoles dalībniekiem un ieliek paziņojumu [www.siguldassports.lv](http://www.siguldassports.lv).
6. Izsoles dalībniekiem ir tiesības iesniegt sūdzības SIA “Siguldas Sporta serviss” dalībniekam Siguldas novada pašvaldības domes priekšsēdētājam par sabiedrības īpašuma atsavināšanas un izsoles komisijas veiktajām darbībām 5 (piecu) dienu laikā no izsoles dienas.

Pielikumā:

1.Pieteikums;

2. Informācija par kustamās mantas izsoles priekšmetu.

Valdes locekle *(personiskais paraksts)* E.S.Kalēja

Pielikums Nr.1

Izsoles noteikumiem

“SIA “Siguldas Sporta serviss” kustamās mantas –

Sniega ražošanas pūtēju izsoles noteikumi”

SIA “Siguldas Sporta serviss”

Juridiskā adrese: Peldu ielā 1

Siguldā, Siguldas novadā

LV-2150

**PIETEIKUMS dalībai izsolē**

*Pretendents:*

nosaukums[[1]](#footnote-1)\*/ vārds, uzvārds[[2]](#footnote-2)\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

vienotais reģ.Nr.\*/ personas kods\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

juridiskā adrese\*/ deklarētā dzīvesvietas adrese \*\*\_\_\_\_\_\_\_\_\_\_\_\_\_\_\_\_\_\_\_\_\_ ,

kontakttālruņa Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt

Pretendentu \* vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu *\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pretendenta nosaukums\*/vārds, uzvārds\*\*)* piesaka savu dalību pašvaldības kustamās mantas –Sniega ražošanas pūtēju izsolei ar augšupejošu soli.

***Apliecinu, ka:***

1. man ir skaidras un saprotamas tiesības un pienākumi, kas ir noteikti izsoles noteikumos un normatīvajos aktos;
2. esmu iepazinies ar izsoles noteikumu, tai skaitā visu tā pielikumu, saturu, atzīstu to par pareizu, saprotamu un atbilstošu;
3. man ir skaidras un saprotamas noteikumos noteiktās prasības piedāvājuma sagatavošanai, līguma priekšmets;
4. visas izsoles pieteikumā un pievienotajos dokumentos sniegtās ziņas par pretendentu un tā ir patiesas;
5. neesmu ieinteresēts citu pretendentu šai izsolei iesniegtajos piedāvājumos;

Pielikumā:

1.

2.

3.

...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, atšifrējums) paraksts

Pielikums Nr.2

Izsoles noteikumiem

“SIA “Siguldas Sporta serviss” kustamās mantas –

Sniega ražošanas pūtēju izsoles noteikumi”

SIA “Siguldas Sporta serviss”

Juridiskā adrese: Peldu ielā 1

Siguldā, Siguldas novadā

LV-2150

**Informācija par kustamās mantas izsoles priekšmetu**

**Īpašumtiesību raksturojums**

2 sniega pūtēji „Techno Alpin M18 Premium”ir SIA " Siguldas Sporta serviss " (Reģ.Nr. 40003411141) piederošs īpašums.

Viena sniega pūtēja (inventāra Nr. 55-01) izstrāde ir 3154 darba stundas, otra pūtēja (inventāra Nr. 55-02) izstrāde ir 3945 darba stundas.

Sniega pūtējus (lielgabalus) izmanto mākslīgai sniega segas sagatavošanai slēpotāju un snovbordistu vajadzībām, kā arī citiem izklaides pasākumiem, kur nepieciešams sniegs. Sniega segas veidošanai nepieciešama negatīva apkārtējās vides temperatūra, liels ūdens daudzums un samērā lielas elektroenerģijas jaudas.

Sniega pūtēji uzmontēti uz nerūsējoša tērauda rāmja ar diviem riteņiem un regulējamām atbalsta pēdām, kas iekārtu ļauj viegli pārvietot un nofiksēt darba vietā, kas ir būtiski nogāzēs.

**Sniega pūtēja „Techno Alpin M18 Premium” tehniskie raksturojumi:**

1. Ventilatora jauda – 12.5 kW,
2. Kompresora jauda – 4 kW,
3. Sildītāja jauda – 0.3-1.0 kW
4. Summārā jauda – 18 – 19.5 kW,
5. Fiksētās sprauslas – 6,
6. Maināmās sprauslas – 12,
7. Nukleatori – 6,
8. Darbības diapazons – 360o,
9. Pacēluma leņķis, max – 45o,
10. Elektropieslēgums – 400 V, 50 Hz, max 63 A,
11. Min ūdens spiediens – 8 bar,
12. Ūdens filtrs – 250 mikroni,
13. Svars – 650 kg.

1. \* juridiskai personai [↑](#footnote-ref-1)
2. \*\* fiziskai personai [↑](#footnote-ref-2)